钦定古今图书集成/理学汇编/学行典/第224卷 > 王授恩
## 钦定古今图书集成/理学汇编/学行典/第224卷 > 王授恩

按《长武县志》：“王授恩，宜禄里人。童年业儒，早丧父，与
母李氏相依为命，遂弃所业，专力甘旨以奉母，粗细
秽洁之事，必躬亲焉。母偶有疾，则寝食俱废。或游他
所，见土产之珍，必鲜致之，时物所登，母未尝不食也。
家不甚丰，衣食之需必精美，其细故且如此。邑令周
良士表其门曰：‘孝子之门。厥孙王者辅，曾孙王学伊’”，
相次恩拔为县令。